Medvežjegorsk

Medvežjegorsk (, , ) om Venäman lidn Karjalan Tazovaldkundan keskuzpalas. Se om Medvežjegorskan rajonan administrativine keskuz da üks'jäine lidn, mugažo Änižentagaižen znamasine keskuz. Rajonan ristitišton pol' eläb lidnas.

 Istorii 
Eländpunktan aluz om pandud vl 1916 kuti žilo Medvežja Gor-raudtestancijanno () udel «Piter — Murmansk»-raudtekeskustal. Stancijan nimi om mugoi-žo nügüd'. Vozil 1930−1933 žilo oli Vaugedmeren-Baltijanmeren veziten sauvondan ohjastuzkeskusen i kazvoi lujas. Veziten ohjastuzkeskuz sijadase täs nügüd'-ki. Vl 1938 Medvežja Gor-radnikžilo sai lidnan statusad nügüdläiženke nimenke. Toižen mail'man sodan aigan lidn oli okkupiruidud Suomenman sodavägil (5. tal'vku 1941 — 23. kezaku 1944) i kändihe ezipirdan lidnuseks. Vezite i Povenec-žilo oliba ezipirdal, muretihe niid lujas, no kanal radaškanzi möst vn 1946 kezal.

Medvežjegorskan ižandusen päsarakod oma mecan ümbriradmine i laivansauvomine. Mugažo šebin'tegim, leib- da maidtegimed, jogiport i raudten depo ratas lidnas. Kaks' turizmkompleksad i adivpert' ratas matknikoiden täht.

 Geografijan andmused 
Lidn sijadase rajonan keskuses, seižub Änižen pohjoižel randal, 30 m ü.m.t. keskmäižel korktusel. Kukhad ümbärtas lidnad.

Matkad Petroskoihesai om 125 km suvhe orhal vai 160 km avtol. Lähembaižed lidnad oma Kondopog 80 km suvhe orhal vai 110 km avtotedme i Segež 92 km pohjoižhe orhal vai 115 km mantedme.

Klimat om ven meren pirdoidenke. Voden keskmäine lämuz om +2,2 C°, kezakun-elokun +13,6..+16,7 C°, tal'vkun-uhokun −8,1..−11,1 C°. Keskmäine vozne relätivine nepsuz om 79,9 %. Vauktad öd oleskeldas semendkun keskespäi heinkun lophusai.

 Tobmuz 
Vičk-žilo (, ) da Pergub-stancii (, ) mülüdas lidnankundha (om sätud vl 2004) Medvežjegorskan ližaks, niiden ühthine ristitišt oli 216 eläjad vl 2016. Lidnankundan pind om 324,68 nellikkilometrad.

Järgenduseližed valičendad lidnankundan Nevondkundha () oliba vn 2013 8. päiväl sügüz'kud (koumanz' kucund). Kaik rahvaz valičeb sen 15 ezitajad videks vodeks.

Edeližed lidnan nevondkundan ezimehed oma Sajad Iskenderov (Саяд Искендеров, tal'vku 2017 — heinku 2023), Tat'jana Kaštanova vn 2017 tal'vkuhusai. Lidnankundan Administracijan edeline pämez' om Aleksei Molčanov (2013 — heinku 2016). Administracii om likvidiruidud vn 2020 keväz'kule, sen jäl'ghe Lidnankundan Nevondkundan ezimez' om lidnan pämehen. Ende Administracijan pämez' radoi lidnankundan pämeheks.

 Eläjad 
Vl 1939 lidnan eläjiden lugu oli 12 108 ristitud. Vn 2010 kaiken Venäman rahvahanlugemižen mödhe lidnan eläjiden lugu oli 15 533 ristitud, vn 2021 — 11 962 ristitud. Kaik 14 446 eläjad oli lidnas vl 2017. Kaikiš suremb lidnan ristitišt oli 20 373 eläjad vl 1989.

Ortodoksižen hristanuskondan kaks' pühäpertidMedvežjegorskan pühäpertid sobory.ru-saital.  oma avaitud lidnas: Illä-endustajan jumalanpert' (om letud vl 1994 nevondkundaližen sauvusen alusel) i Jumalanmaman Emäganpäivän časoun' (om saudud vl 2008).

Lapsiden opendusen aluzkundad oma viž päivkodid (nomer 1, 2, 3, 8, 10), koume keskškolad (nomer 1, 2, 3), specialine (korrekcine) škol-internat nomer 18, lapsiden sädamižen pert', čomamahtoiden škol, sportškol nomer 1. Segežan Pohjoižen kolledžan alajaguzPohjoižen kolledžan Medvežjegorskan alajaguz severcollege.ru-saital.  (edel 2019. vot Medvežjegorskan tehnikum) om lidnan professionaližen opendusen aluzkundaks.

 Transport 
Avtobusad oma kundaližeks transportaks lidnan südäimes.

Kol-avtote (R-21, mülüb E105-avtotehe) mäneb läz lidnad päivlaskmpolel. Lidn om federaližen A-119-avtoten loppunktaks (Vologd — Medvežjegorsk).

 Galerei 

 Homaičendad 

 Irdkosketused 
 Medvežjegorskan lidnannevondkund rajonan oficialižel medgora.gov.karelia.ru-saital. 
 Medvežjegorskan lidnankundan informacine sait (medgora.ru). 


Kategorii:Venäman lidnad
Kategorii:Eländpunktad kirjamišton mödhe
Kategorii:Karjalan Tazovaldkundan lidnad
*
Kategorii:Änine